එම කොට්ඨාශයේ උසස් නිලධාරියෙකු හිරු ප්‍රවෘත්ති අංශයට කියා සිටියේ තවත් පැය කිහිපයක් ඇතුළත ඔහු නුගේගොඩ මහේස්ත්‍රාත් අධිකරණයට ඉදිරිපත් කරන බවයි.රන්ජන් රාමනායක ඊයේ රාත්‍රියේ අත්අඩංගුවට ගනු ලැබුවේ නීතිවිරෝධී ගිනි අවියක් සහ අසභ්‍ය දර්ශන ඇතුළත් සංයුක්ත තැටි ළඟ තබාගැනීම ඇතුළු චෝදනා කිහිපයක් යටතේයී.රජය අපහසුතාවයට පත්කිරීම සඳහා කුමන්ත්‍රණය කිරීමේ චෝදනාවක් සම්බන්ධයෙන් බස්නාහිර දකුණ අපරාධ කොට්ඨාශය සිදුකරන විමර්ශනයකට අදාළව රන්ජන් රාමනායකගේ මාදිවෙල පිහිටි නිල නිවස ඊයේ පස්වරුවේ පරීක්ෂා කෙරුණු අතර, එහිදී මෙම නීතිවිරෝධී ද්‍රව්‍ය පොලිස් භාරයට ගැනුණා.රජය අපහසුතාවයට පත්කිරීමේ අරමුණින් සිදුකළ කුමන්ත්‍රණයක් ඇතුළු චෝදනා කිහිපයක් සම්බන්ධයෙන් බස්නාහිර දකුණ අපරාධ කොට්ඨාශය මගින් සිදුකළ විමර්ශනයකදී රන්ජන් රාමනායක සහ පොලිස් නිලධාරීන් අතර සිදුවු දුරකතන සංවාද ඇතුළත් සංයුක්ත තැටියක් මීට පෙර පොලිසිය සොයාගෙන තිබෙනවා.